สนามกีฬาอากรอน

สนามกีฬาอากรอน (สเปน: Estadio Akron) เดิมชื่อ สนามกีฬาออมนิไลฟ์ (Estadio Omnilife) และ สนามกีฬาชิบัส (Estadio Chivas) เป็นสนามฟุตบอลตั้งอยู่ที่รัฐฮาลิสโก ประเทศเม็กซิโก เป็นสนามเหย้าของสโมสรกีฬากวาดาลาฮารา มีความจุที่นั่งทั้งสิ้น 46,232 ที่นั่ง สนามแห่งนี้เริ่มก่อสร้างในเดือนกุมภาพันธ์ ค.ศ. 2004 แต่เนื่องจากปัญหาทางการเงินและปัญหาอื่น ๆ การก่อสร้างจึงล่าช้าหลายปี แต่ก็เปิดใช้งานได้ใน ค.ศ. 2010 สนามแห่งนี้เคยใช้เป็นสนามในการแข่งขันกีฬาระดับนานาชาติมาแล้ว เช่น โกปาลีเบร์ตาโดเรส 2010 รอบชิงชนะเลิศ ในเลกแรก, พิธีเปิดและพิธีปิดการแข่งขันแพนอเมริกันเกมส์ 2011 และฟุตบอลโลกเยาวชนอายุไม่เกิน 17 ปี 2011